**Εργασίες για <Επιτάφιοι Θρήνοι>**

Αγαπημένοι μας μαθητές,

Σε αυτό το αρχείο θα βρείτε διάφορα μοιρολόγια, θρήνους. Θα βρείτε την Τρίτη στάση από τον επιτάφιο θρήνο της Μεγάλης Παρασκευής, το ποίημα Επιτάφιος του Γιάννη Ρίτσου, απόσπασμα από το ποίημα Τάφος του Κωστή Παλαμά (που έγραψε για τον αδικοχαμένο γιο του Άλκη) και παραδοσιακά μοιρολόγια της Παναγίας από Κύπρο και Μ. Ασία.

Διαβάστε προσεχτικά όλα τα ποιήματα. Μπορείτε επίσης να ακούσετε την τρίτη στάση **Ω γλυκύ μου Έαρ** καθώς και μελοποιημένο τον Επιτάφιο του Ρίτσου. Επίσης η Κυριακού Πελαγία και ο Μιχάλης Τερλικκάς ψάλλουν τον θρήνο της Παναγίας.

**Εργασία 1:** Σε όλα αυτά τα μοιρολόγια υπάρχουν πολλές ομοιότητες. Εντοπίσατε κάποιες; Συγκρίνετε στίχους, εικόνες, παρομοιώσεις.

**Εργασία 2:** Τι σας συγκίνησε πιο πολύ εσάς; Τι σας έκανε μεγαλύτερη εντύπωση; Γράψτε τους λόγους και δώστε παραδείγματα.

**Εργασία 3:** Μπορείτε να εντοπίσετε στο διαδίκτυο θρήνους της Παναγίας από άλλες περιοχές του Ελληνισμού;